Diari Oficial de la Generalitat Valenciana


Sumari del DOGV 6057, del 15-07-2009 (2009/8355)

ORDRE de 10 de juliol de 2009, de la Conselleria d'Economia, Hisenda i Ocupació, per la qual es dóna publicitat a la línia de crèdit i a l'import global màxim destinat a les subvencions per a facilitar la reinserció laboral dels treballadors excedents del sector tèxtil i de la confecció per a l'exercici 2009, regulades en l'Ordre de 22 d'octubre de 2008, de la Conselleria d'Economia, Hisenda i Ocupació; i per la qual s'introduïxen determinades adaptacions normatives en esta.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6057

Data del DOGV
:   15-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/8355


Data del document
:   10-07-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * reconversió professional
    * suport econòmic
    * treballador d'edat avançada
    * reciclatge professional
    * ajuda pública
    * ajuda a l'ocupació
    * reconversió de l'ocupació

ORDRE de 10 de juliol de 2009, de la Conselleria d'Economia, Hisenda i Ocupació, per la qual es dóna publicitat a la línia de crèdit i a l'import global màxim destinat a les subvencions per a facilitar la reinserció laboral dels treballadors excedents del sector tèxtil i de la confecció per a l'exercici 2009, regulades en l'Ordre de 22 d'octubre de 2008, de la Conselleria d'Economia, Hisenda i Ocupació; i per la qual s'introduïxen determinades adaptacions normatives en esta. [2009/8355]  
El dia 24 d'octubre de 2008 va ser publicada en el Diari Oficial de la Comunitat Valenciana l'Ordre de 22 d'octubre de 2008, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector tèxtil i de la confecció.  
Una vegada donada la seua vigència plurianual, per a la resta d'anualitats, la convocatòria quedava condicionada a l'existència de crèdit adequat i suficient en el pressupost econòmic de l'any corresponent, i als lliuraments de fons corresponents per part del Servici Públic d'Ocupació Estatal, de conformitat amb el que disposen els articles 14 i següents i disposició final quarta del Reial Decret 5/2008, d'11 de gener, pel qual s'establixen mesures per a facilitar l'adaptació laboral del sector tèxtil i de la confecció als canvis estructurals en el comerç mundial, per la qual cosa correspon donar publicitat a la línia de crèdit i a l'import global màxim destinat a la concessió de les ajudes previstes en les bases reguladores d'esta, per a l'any 2009.  
D'altra banda, mitjançant un Reial Decret 475/2007, de 13 d'abril, s'aprova la Classificació Nacional d'Activitats Econòmiques actualitzada, denominada CNAE-2009 sent aplicable a partir del dia 1 de gener de 2009.  
Per això, de conformitat amb allò que s'ha disposat per la disposició addicional primera de l'Ordre de 22 d'octubre de 2008 citada, i en virtut de les facultats que em conferix l'article 28 de la Llei de 5/1983, del Consell, i l'article 47 del Text Refós de la Llei d'Hisenda Pública de la Generalitat Valenciana,  
ORDENE  
Article primer. Finançament  
1. Les ajudes regulades en els capítols I a IV del títol II de l'Ordre de 22 d'octubre de 2008, de la Conselleria d'Economia, Hisenda i Ocupació, es finançaran a càrrec del capítol IV, subprograma 322.59 «Administració i coordinació general» del Pressupost 2009 del Servici Valencià d'Ocupació i Formació, codi de línia T7705000 Pla de suport al sector tèxtil i de la confecció, per un import màxim de 2.150.000 € .  
2. Les ajudes regulades en el capítol V del títol II de la dita ordre, es finançaran a càrrec del capítol IV del programa pressupostari 315.10 «Condicions de Treball, Cooperativisme i Economia Social» de la Secció 06 del Pressupost de la Generalitat 2009, codi de línia T7351000 Pla ajudes sector tèxtil, per un import màxim de 345.028 €.  
3. Si durant l'exercici 2009 hi haguera crèdit disponible que permetera incrementar el finançament pressupostari d'esta ordre, es donarà publicitat d'estos crèdits mitjançant Ordre de la Conselleria d'Economia, Hisenda i Ocupació per a les ajudes regulades en el capítol V, del títol II de l'Ordre de 22 d'octubre de 2008, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector tèxtil i de la confecció; i mitjançant resolució del secretari autonòmic d'Ocupació per a la resta d'ajudes.   
Article segon. CNAES  
En l'article 1 apartat 2 de l'ordre de 22 d'octubre de 2008, les referències a les activitats industrials del sector tèxtil i de la confecció enquadrades en els epígrafs 17 i 18.1 i 18.2 de la Classificació Nacional d'Activitats econòmiques-cnae-93 Rev, cal entendre-les fetes als epígrafs corresponents de la nova Classificació Nacional d'Activitats Econòmiques, CNAE-2009, aprovada pel Reial Decret 475/2007, de 13 d'abril, epígrafs 13, 14.1 14.3.  
Disposició final  
La present Ordre entrarà en vigor l'endemà de la seua publicació en el Diari Oficial de la Comunitat Valenciana.  
Contra el present acte, que posa fi a la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1. a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
València, 10 de juliol de 2009  
El vicepresident segon del Consell   
i conseller d'Economia, Hisenda i Ocupació,  
GERARDO CAMPS DEVESA